MT
3.7.2023
Il-Ġurnal Uffiċjali tal-Unjoni Ewropea
C 235/3
2) L-Artikoli 20 u 22 tar-Regolament Nru 765/2008, l-Artikolu 12 u l-Anness II tad-Direttiva 2001/95/KE, kif emendata bir-Regolament Nru 765/2008, kif ukoll l-Anness tad-Deċiżjoni ta’ Implimentazzjoni 2019/417, moqrija fid-dawl tal-Artikolu 47 tal-Karta tad-Drittijiet Fundamentali tal-Unjoni Ewropea, għandhom jiġu interpretati fis-sens li: operatur ekonomiku, bħal importatur tal-prodotti msemmija f’notifika magħmula skont l-Artikolu 22 tar-Regolament Nru 765/2008, li ma huwiex destinatarju tal-miżura li wasslet għal din in-notifika u li jqis li l-interessi tiegħu jistgħu jiġu leżi minħabba n-natura inkompleta tal-imsemmija notifika, għandu jkollu rimedju ġudizzjarju fl-Istat Membru ta’ notifika sabiex jiġu osservati l-obbligi li dan l-Istat Membru għandu f’dan ir-rigward.
(1)
ĠU C 37, 24.1.2022.
Sentenza tal-Qorti tal-Ġustizzja (It-Tmien Awla) tas-17 ta’ Mejju 2023 (talba għal deċiżjoni preliminari tal-Landgericht Essen – il-Ġermanja) – DC vs HJ (Kawża C-97/22 (1), DC (Irtirar wara l-eżekuzzjoni tal-kuntratt)) (Rinviju għal deċiżjoni preliminari – Protezzjoni tal-konsumaturi – Direttiva 2011/83/UE – Artikolu 14(4)(a)(i) u (5) – Dritt ta’ rtirar fir-rigward tal-kuntratti lil hinn mill-post tan-negozju – Obbligi ta’ informazzjoni tal-kummerċjant ikkonċernat – Ommissjoni ta’ dan il-kummerċjant li jinforma lill-konsumatur – Obbligi tal-konsumatur fil-każ ta’ rtirar – Rtirar wara l-eżekuzzjoni tal-kuntratt – Konsegwenzi) (2023/C 235/03) Lingwa tal-kawża: il-Ġermaniż Qorti tar-rinviju Landgericht Essen
Partijiet fil-kawża prinċipali Rikorrent: DC Konvenut: HJ
Dispożittiv L-Artikolu 14(4)(a)(i) u (5) tad-Direttiva 2011/83/UE tal-Parlament Ewropew u tal-Kunsill tal-25 ta’ Ottubru 2011 dwar drittijiet tal-konsumatur, li temenda d-Direttiva tal-Kunsill 93/13/KEE u d-Direttiva 1999/44/KE tal-Parlament Ewropew u tal-Kunsill u li tħassar id-Direttiva tal-Kunsill 85/577/KEE u d-Direttiva 97/7/KE tal-Parlament Ewropew u tal-Kunsill għandu jiġi interpretat fis-sens li: jeżenta lil konsumatur minn kull obbligu li jħallas għas-servizzi pprovduti b’eżekuzzjoni ta’ kuntratt konkluż lil hinn mill-post tan-negozju, meta l-kummerċjant ikkonċernat ma ttrażmettilux l-informazzjoni msemmija f’dan l-Artikolu 14(4)(a)(i) u meta dan il-konsumatur eżerċita d-dritt tiegħu ta’ rtirar wara l-eżekuzzjoni ta’ dan il-kuntratt.
(1)
ĠU C 165, 19.04.2022.